Breaking News! Marius Șumudică a plecat de la Gaziantep
Gaziantep a anunțat, miercuri, 6 martie, despărțirea de antrenorul român Marius Șumudică.
Gaziantep ocupă poziția a 18-a în SuperLig, cu 28 de puncte, la o lungime în urma celor de la Karagumruk, grupare aflată pe locul 16.
Conducerea clubului turc s-a întâlnit cu tehnicianul român miercuri dimineața pentru a discuta despre viitorul lui Șumudică la echipă. Astfel, cele două părți au ajuns la un consens, iar clubul a precizat că Marius Șumudică subliniat că o schimbare ar fi cea mai bună decizie pentru echipă.
"Consiliul nostru Director al Clubului de Fotbal Gaziantep s-a întâlnit cu antrenorul Marius Șumudică pentru a discuta problemele de pe ordinea de zi. Ca urmare a schimbului reciproc de idei, Marius Șumudică a prezentat ideea că o schimbare ar fi mai potrivită pentru echipă, asta datorită dragostei și respectului său pentru clubul nostru și orașul nostru.
S-a ajuns la un consens în această privință. Dorim să-i mulțumim antrenorului Marius Șumudică și echipei sale pentru contribuțiile lor și îi dorim succes în următoarea parte a carierei sale", a transmis Gaziantep.
- 27 de meciuri a adunat Șumudică pe banca lui Gaziantep, în al doilea mandat: 10 victorii, 6 remize și 11 înfrângeri.